6. juli 2020

Referat fra møde med blokformænd den 1. juli 2020 kl.19.30 hos Randi, 71,1 3.

Tilstede:

Randi Sophie Petgersen, blok G

Wanda Klarlund Christensen, blok H

Kirsten Rasmussen, blok K

Joan Markmann, blok I

Bjarne Petersen, blok E

Referent: Randi

Dagsorden:

1. Status
2. Opgaver til fællesarbejdsdage
3. Nye tiltag / ændringsønsker

Der er indkaldt til mødet med det formål at få en status på udførelse af opgaverne omkring de enkelte blokke samt for at høre om der er gode ideer til forbedringer. Alle blokke undtaget blok F var repræ­sen­teret på mødet, blok F har ingen blokformand.

**Status fra blokformændene**

Den generelle holdning er at alle opgaver bliver løst som de skal, også ved blok F selvom blokken er uden blokformand.

Vedligehold af området ved parkeringspladsen mellem blok H og blok F (ved det røde hus) skal deles af de to blokke. Bjarne vil tage en snak med Birgit og Knud, så vi kan få klarhed over hvem der gør hvad.

Opgavelisterne på vores hjemmeside skal opdateres med de nye opgaver der blev aftalt på mødet den 30.01.

Blok G

Den eneste blok hvor det halter lidt er blok G. Det er svært for blokformanden (som også er referenten her) at få beboerne til at forstå at det er opgaver til gavn for os alle og på grund af corona situationen er det ikke lykkedes at samle blokkens beboere til en snak om hvem der gør hvad.

Rensning af tagrender og riste ved skuret, som blev aftalt som nye opgaver på mødet den 30.01. og som skal gøres 2 gange om året, er ikke udført af blokkens beboere men blev udført på arbejdsdagen den 17.05.

Klipning af hækken mellem blok G og blok I bagved petanque-banen er også en ny opgave som skal gøres 2 gange om året og som endnu ikke er udført.

**Opgaver til fællesarbejdsdage**

Opgaver som udføres på de årlige arbejdsdage:

* Vedligehold af udendørslamperne
* Fliser som skal lægges om fordi de er sunket
* Sprøjtning for ukrudt på fællesarealerne
* Vedligehold af gæsteparkeringspladsen

Alle andre opgaver hører under de enkelte blokke

Skal afklares: Hvem maler og vedligeholder plankeværket mod det røde hus, er det Havnehaven eller er det ’det røde hus’?

**Nye tiltag / ændringsønsker**

Henstillinger fra Wanda, blok H, som alle tilsluttede sig:

Storskrald

Storskrald sættes ud for tidligt. Vi må **tidligst** sætte storskrald ud på skraldepladsen 7 dage før afhentningen den planlagte onsdag og helst kun 3 dage før, altså om søndagen.

Kommunen har visse regler for hvad der må sættes ud som storskrald til afhentning og det er vigtigt at dette overholdes. Hvad og hvor meget der må sættes ud kan ses på kommunens hjemmeside på dette link: <https://vordingborg.dk/borger/miljoe-og-natur/affald-og-genbrug/storskrald>.

Datoer for afhentning af storskrald resten af året:

* Onsdag den 12.08. – må **tidligst** sættes ud onsdag den 5.08. og helst ikke før den 9.08.
* Onsdag den 09.09. – må **tidligst** sættes ud onsdag den 2.09. og helst ikke før den 6.09.
* Onsdag den 07.10. – må **tidligst** sættes ud onsdag den 30.09. og helst ikke før den 4.10.
* Onsdag den 04.11. – må **tidligst** sættes ud onsdag den 28.10. og helst ikke før den 01.11.
* Onsdag den 02.12. – må **tidligst** sættes ud onsdag den 25.11. og helst ikke før den 29.11.

Haveaffald

Bortskaffelse af haveaffald fra private haver er ens eget ansvar.

Derimod blev spørgsmålet om bortskaffelse af haveaffald fra fællesarealerne rejst igen. Hvordan kommer vi af med ’fælles’ haveaffald, så der ikke går for lang tid? Der er ingen der har lyst til at have det stående.

Hvis der er nogen af beboerne, som har en trailer som de kunne tænke sig at stille til rådighed for projekt ’bortskaffelse af fælles haveaffald’, det vil sige læsse traileren med affaldet og køre det ud til affalds-pladsen et par gange i løbet af sommeren, må de meget gerne smide en seddel ind i min postkasse, nr 71, 1. 3.

Problemet tages op på det først kommende bestyrelsesmøde (14.09.)

Petanquebanen

Wanda efterlyser noget hjælp til pasning af petanquebanen og området omkring den. De beboere som har lyst til hjælpe, må meget gerne smide en seddel ind i min postkasse, nr. 71, 1. 3

Larmende haveredskaber om søndagen

Det ville være dejligt, hvis haveejerne kan undgå at slå græs eller klippe hæk om søndagen.

Vi undersøger hvad der har står/har stået i husordenen inden vores næste møde.

Randi S. Petersen

Referent